Яўген Міхайлавіч Літвінковіч

**Яўген Міхайлавіч Літвінковіч** (нар. , ) — папулярны ва Украіне спявак з Беларусі, аўтар і выканаўца. Фіналіст шоу «Украіна маэ талант — 4» ў 2012 годзе і супер-фіналіст шоу «Х-фактар — 3» на пачатку 2013 года.

## Біяграфія 
### Дзяцінства і юнацтва 
Нарадзіўся 4 лістапада 1982 года ў беларускім горадзе Жодзіна ў сям’і майстра абутку Міхаіла Літвінковіча і фатографа Надзеі Літвінковіч. Пасля заўчаснай смерці бацькі дапамогу ў выхаванні Яўгена аказвала старэйшая сястра Алена.

З 7 гадоў вучыўся ў школе № 5 з музычна-харэаграфічным ухілам. У 10 гадоў паступіў у мастацкую школу, якую скончыў з адзнакай. Паралельна займаўся дзюдо, самба. Стаў кандыдатам у майстры спорту па самба. Прымаў удзел у гульнях Клуба вясёлых і знаходлівых. Пасля 9 класа школы паступае ў мастацка-рэстаўрацыйнае вучылішча, але не скончыў яго, пачаўшы займацца прадпрымальніцкай дзейнасцю.

Першым вопытам у бізнесе стала палатка па продажу акуляраў і пальчатак на мясцовым кірмашы. Атрымаўшы некаторую колькасць грошаў, Яўген спачатку адчыняе дыскатэку «Клетка» на вольным паветры, потым займаецца начным клубам «Экстра» і рэстаранам «Рай», а затым адчыняе невялічкае кафэ «У Жеки».

### Пачатак музычнай кар’еры 
Займаючыся на кірмашы продажам акуляраў і пальчатак, Яўген паралельна ўладкоўваецца на палову стаўкі гукааператара ў мясцовы ДК «Ровесник», у якім забяспечвае музычнае суправаджэнне рэпетыцый узорнай студыі эстраднай песні «Серебряная трель» пад кіраўніцтвам педагога Нэлі Амбарцумян. Звярнуўшы ўвагу на здольнасці Яўгена да спеваў, яму прапануюць пачаць займацца гэтым сур’ёзна. і прымае ўдзел у канцэртах «Музычныя вечары ў Мірскім замку» з песняй «Дружба» дуэтам са знакамітай беларускай выканаўцай, удзельніцай конкурсу «Еўрабачання — 2013» ад Беларусі Аленай Ланской.

У ліпені 2009 года Яўген становіцца ўладальнікам Гран-пры Х Міжрэгіянальнага конкурсу маладых выканаўцаў эстраднай песні ў горадзе Веліж Смаленскай вобласці Расіі.

У 2009—2010 гадах прымае ўдзел у праекце беларускага нацыянальнага тэлеканала ОНТ «Музычны суд».

У верасні 2011 года Яўген становіцца пераможцам Міжнароднага фестывалю «Молодежь России и Беларуси в XXI веке вместе» ў Мыцішчах ў намінацыі «За лучшее актёрское мастерство» (разам з яшчэ адной жодзінскай удзельніцай Валянцінай Паўлавай).

24 верасня 2011 года падчас святочнага канцэрта з нагоды Дня горада Жодзіна Яўген атрымаў вышэйшую ўзнагароду гарадскога выканаўчага камітэта — Ганаровую грамату за поспехі ў галіне культуры, якую яму перадалі старшыня гарвыканкама Жодзіна Міхаіл Амельянчук і генеральны дарэктар ААТ «БелАЗ» Петр Пархомчык.

На пачатку 2012 года Яўген праходзіць іспыты на ўдзел у шоу «Академия Талантов» на канале ОНТ, аднак пакідае конкурс пасля першага эфіру..

7 сакавіка 2013 года на канцэрце «Фактор Весны», прысвечаным Міжнароднаму жаночаму дню, Яўген прэзентаваў сваю першую аўтарскую песню «Знаки Зодиака». Ён актыўна працуе над новымі песнямі, запісам свайго першага альбома «Знаки Зодиака», а таксама шмат выступае ў розных гарадах Украіны. 14 сакавіка 2013 года — дата адкрыцця афіцыйнага сайта Яўгена Літвінковіча.

2 і 3 сакавіка 2013 года зняты кліп на песню «Знаки Зодиака». Рэжысёрам відэа стаў Максім Літвінаў. Кліп пабачыў свет 23 мая.
6 красавіка 2013 года праходзіць фан-сустрэча спевака, на якой ён робіць аб’яву пра свой першы сольны канцэрт, які меў адбыцца 31 мая. У другой палове красавіка пачынаецца продаж квіткоў, якія былі раскуплены ўсяго за тыдзень. Сумесна з каналам СТБ Яўген прымае рашэнне аб правядзенні ў той жа дзень дадатковага сольнага канцэрта, квіткі на які таксама былі прададзены за некалькі дзён. Абодва сольных канцэрта праходзяць у памяшканні Нацыянальнай музычнай акадэміі Украіны імя П. І. Чайкоўскага (Кіеўскай кансерваторыі) з аншлагам.

Падчас канцэрта быў прэзентаваны першы альбом выканаўцы — «Знаки Зодиака», у які, акрамя аднайменнай песні, ўвайшлі песня «Мама» (муз. Л. Шырына, Ю. Ващука; сл. Н. Тамбоўцава), а таксама 4 песні, якія выконваліся Яўгенам на шоу «Х-фактор-3».

### К Тебе 
Пасля ашаламляльнага поспеху першых сольных канцэртаў спевака было аб’яўлена аб падрыхтоўцы гастрольнага тура па буйных гарадах Украіны.

У жніўні 2013 года здымаецца кліп на песню «К Тебе», рэжысёр якога—знакаміты кліпмейкер Аляксандр Філатовіч. Прэзентацыя кліпа прайшла на галоўнай плошчы Кіева на вялізным экране пасля арганізаванага па ініцыятыве спевака і яго прадзюсара і падтрыманага прыхільнікамі Яўгена арыгінальнага флэш-моба.

Канцэртны тур «К Тебе» па 14 буйнейшых гарадах Украіны прайшоў з 6 па 21 лістапада 2013 года. Адначасова з пачаткам тура выйшаў і аднайменны альбом, у складзе якога 4 песні з першага альбома «Знаки Зодиака» («Мама», «К Тебе», «Вот так-то лучше», «Знаки зодиака»), а таксама новыя песні, аўтарам большасці з якіх з’яўляецца сам Яўген. Адна з песень — «Аномалия» — была прэзентавана 16 кастрычніка 2013 года ў эфіры ўкраінскага музычнага канала М1.

### Здесь и Сейчас 
У пачатку 2014 года выходзіць песня «Миражи», прысвечаная трагічным падзеям, звязаным з Еурамайданам ва Украіне. Аўтарам песні стала калега Яўгена па шоу «Х-фактар» — Марыя Жытнікава. Пачынаецца праца над новым альбомам.

У маі 2014 года падчас фіналу шоу «Україна має талент 6» была прэзентавана загалоўная песня альбома «Тут і Цяпер», а таксама песня на ўкраінскай мове «Дійду да меті», напісаная яшчэ адным удзельнікам шоў «Х-фактар» Аркадзем Вайцюком

У гэтым жа годзе Яўген і канал СТБ датэрмінова скасоўваюць кантракт аб супрацоўніцтве, пасля чаго артыст працягвае кар’еру самастойна. 

Улетку 2014 года Яўген запісвае песню «Охотница» з украінскай спявачкай Рэнатай Штыфель.

У другой палове 2014 спявак шмат гастралюе па Украіне. 25 Лістапада выходзіць другі альбом «Здесь и сейчас» і праходзіць тур у яго падтрымку, які ахоплівае 12 гарадоў Украіны. Новы альбом ўключае ў сябе новыя песні, напісаныя самім Яўгенам і іншымі аўтарамі, а таксама некалькі песень з першага альбома «К тебе».

### Notre Dame de Paris 
28 і 29 сакавіка ў Палацы «Украіна» ў Кіеве праходзіць прэм’ера канцэрта песень з мюзікла «Notre Dame de Paris». Яўгену Літвінковічу дастаецца роля Клапэна, караля Двара Цудаў. У ходзе канцэрта Яўген выконвае наступныя арыі: «Les Sans-Papiers», «La Cour des Miracles», «Condamnés» — сольна, а таксама «Fatalité», «Où Est-Elle?», «Libérés», «L’Attaque De Notre-Dame» сумесна з іншымі салістамі.

## Праца і прызнанне ў Беларусі 
У канцы лістапада — пачатку снежня 2013 года Яўген быў запрошаны выступіць у музыкальным марафоне ў горадзе Баранавічы. У межах праекта ён выступіў на творчай вечарыне Леаніда Шырына з песняй «Мама», у канцэрце выпускнікоў талент-шоу «Академия Талантов», а таксама атрымаў прэмію «Песня года-2013».

## Дыскаграфія 
### Альбомы і дыскі 
* «Знаки зодиака» (2013)
* «К Тебе» (2013)
* «Здесь и сейчас» (2014)

### Відэакліпы 
## Спасылкі 
* Афіцыйны сайт 
* Літвінковіч выдаў дэбютны альбом 
* Выпуск сінгла «Мама»
* Напярэдадні свайго першага сольнага тура, які пачнецца 6 лістапада канцэртам у Чаркасах і пройдзе па 14 гарадах Украіны, малады спявак Яўген Літвінковіч у праграме «Guten Morgen» тэлеканала М1 прадставіў свой новы сінгл «Анамалія». 
* Яўген Літвінковіч запісаў дэбютны сінгл 

Катэгорыя:Спевакі і спявачкі Беларусі
Катэгорыя:Удзельнікі шоу талентаў